Ҡаҙансы (Баҡалы районы)

**Ҡаҙансы** () — Башҡортостандың Баҡалы районындағы ауыл. Иҫке Кәстәй ауыл Советына ҡарай. 2008 йылға тиклем Ҡаҙансы ауыл Советының административ үҙәге. 2010 йылдың 14 октябренә ҡарата халыҡ һаны 327 кеше.
Почта индексы — 452667, ОКАТО коды — 80207851002.
 
## Географик урыны
* Район үҙәгенә тиклем (Баҡалы): 22 км
* Яҡындағы тимер юл станцияһы (Туймазы): 98 км

Ҡаҙансы ауылы Сөн йылғаһы ҡушылдығы Шәршәле йылғаһы буйында, район үҙәге Баҡалы ауылынан төньяҡ-көнбайышҡа табан 22 километр һәм тимер юл станцияһы Туймазынан төньяҡҡа табан 98 километр алыҫлыҡта урынлашҡан.

## Топонимикаһы
Атамаһы *ҡаҙансы* (ҡаҙансы ‘котловой’) тигән башҡорт этнонимынан килеп сыҡҡан тип фаразлана

## Тарихы
Ҡаҙансы ауылы 1708 йылдан билдәле. Ҡазан даруғаһы Бүләр улусы башҡорттары үҙҙәренең аҫаба ерҙәрендә нигеҙ һалған.

Ауылға 1794 йылғы керҙәшлек килешеүе буйынса дәүләт крәҫтиәндәре индерелгән.

1865 йылда 158 хужалыҡта 912 кеше йәшәгән. Малсылыҡ, игенселек, умартасылыҡ, сана яһау, сабата үреү менән шөғөлләнгәндәр. 
Ҡаҙансыла расколсылар ғибәҙәтханаһы, 11 тирмән булған. 1906 йылда сиркәү (1896 йылда төҙөлгән), сиркәү-мәхәллә мәктәбе, бакалея кибете, запас иген һаҡлау мөгәзәйе бар.

2008 йылда Ҡаҙансы ауыл Советын үҙгәртеүгә бәйле, ауыл Иҫке Кәстәй ауыл Советы составына индерелә (Башҡортостан Республикаһының 2008 йылдың 19 ноябрендәге 49-сы «Айырым ауыл советтарын берләштереү һәм ауылдарҙы тапшырыу менән бәйле, Башҡортостан Республикаһының административ-территориаль ҡоролошондағы үҙгәрештәр тураһында» Законы, 1-се статья, 6-сы пункт).

## Халыҡ һаны
Ҡаҙансы ауылы халҡы — урыҫтар.
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Бөгөнгө ауыл
Ҡаҙансы ауылында төп мәктәп, балалар баҡсаһы, фельдшер-акушер пункты, клуб, китапхана бар.

## Билдәле кешеләре
* Светляков Анисим Илларионович (17.02. 1897, Рәсәй империяһы, Өфө губернаһы, Ҡаҙансы ауылы — 13.05.1977, Ленинград, СССР) — совет хәрби етәксеһе, генерал-майор (03.06.1944).
* Суханова Федосья Павловна (12.07.1930), малсылыҡ алдынғыһы. 1946—1991 йылдарҙа урындағы «Искра Ленина» колхозы һауынсыһы. Ике Хеҙмәт Ҡыҙыл Байраҡ ордены кавалеры.

## Хәтер

## Урамдары

* Үҙәк урам — (  Колхозная (улица)
* Колхоз урамы — ( Шоссейная (улица).

## Тирә-яҡ мөхит
;Ер-һыу атамалары

*Тауҙар:* 
*Йылғалар, күлдәр:* 
* Сөн
* **Шәршәле**

*Шишмәләр:

*Ялан-бесәнлектәр, юл:* 

*Таусыҡтар, түбәләр:*

*Тарихи ҡомартҡылар'':

### 1917 йылғы ауыл хужалығын иҫәпкә алыу карточкалары
* Материалы поземельной переписи 1917 года по: д. Бакалы, Белебеевский уезд, Бакалинская волость; фонд , опись , дело 

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
* Асфандияров А.З. История сел и деревень Башкортостана и сопредельных территорий. Уфа: Китап, 2009. — 744 с.  ISBN 978–5–295–04683–4
* Бакалинская земля: история и люди. — Уфа: ГУП РБ УПК, 2010. — 320 с.: ил.(урыҫ.)

## Һылтанмалар
* 
* География Бакалинского района. Природа и население. Учебное пособие для 8 класса
* Карта д. Казанчи. Улицы
* География Бакалинского района. Природа и население. Учебное пособие для 8 класса

## Иҫкәрмәләр